EVROPSKA KOMISIJA Bruselj, 5.11.2018 COM(2018) 729 final 2018/0377(NLE) Predlog SKLEP SVETA o stališču, ki se v imenu Evropske unije zastopa v Skupnem svetu, ustanovljenem na podlagi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani, v povezavi s sprejetjem Poslovnika za izogibanje sporom in njihovo reševanje ter Kodeksa ravnanja za arbitre in mediatorje



OBRAZLOŽITVENI MEMORANDUM 1.Predmet urejanja predloga Ta predlog zadeva sklep o določitvi stališča, ki se v imenu Unije zastopa v Skupnem svetu v okviru Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC (Južnoafriška razvojna skupnost), ki izvajajo SGP, na drugi strani, v povezavi s predvidenim sprejetjem Poslovnika za izogibanje sporom in njihovo reševanje ter Kodeksa ravnanja za arbitre in mediatorje. 2.Ozadje predloga 2.1.Sporazum o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani Cilji Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP (v nadaljnjem besedilu: Sporazum), so: (a)prispevati k zmanjšanju in izkoreninjenju revščine z vzpostavitvijo trgovinskega partnerstva, skladnega s ciljem trajnostnega razvoja, razvojnimi cilji tisočletja in Sporazumom iz Cotonouja; (b)spodbujati regionalno povezovanje, gospodarsko sodelovanje in odgovorno upravljanje za vzpostavitev in izvajanje učinkovitega, predvidljivega in preglednega regionalnega regulativnega okvira za trgovino in naložbe med pogodbenicama in med državami SADC, ki izvajajo SGP; (c)spodbujati postopno vključevanje držav SADC, ki izvajajo SGP, v svetovno gospodarstvo v skladu z njihovimi političnimi odločitvami in razvojnimi prednostnimi nalogami; (d)izboljšati zmogljivost držav SADC, ki izvajajo SGP, v zvezi s trgovinsko politiko in vprašanji, povezanimi s trgovino; (e)podpirati razmere za povečanje naložb in pobud zasebnega sektorja ter izboljšanje dobavne zmogljivosti, konkurenčnosti in gospodarske rasti v državah SADC, ki izvajajo SGP, ter (f)krepiti obstoječe odnose med pogodbenicama na podlagi solidarnosti in skupnega interesa. Sporazum se od 10. oktobra 2016 začasno uporablja med Evropsko unijo in njenimi državami članicami na eni strani ter Bocvano, Lesotom, Namibijo, Esvatinijem in Južno Afriko na drugi strani, od 4. februarja 2018 pa med Evropsko unijo in njenimi državami članicami na eni strani ter Mozambikom na drugi strani. 2.2.Skupni svet Člen 100 Sporazuma ustanavlja Skupni svet in določa, da ta „nadzoruje in upravlja izvajanje tega sporazuma“. V členu 101 Sporazuma je določeno, da Skupni svet sestavljajo ustrezni člani Sveta EU in ustrezni člani Evropske komisije ali njihovi predstavniki na eni strani ter ustrezni ministri držav SADC, ki izvajajo SGP, ali njihovi predstavniki na drugi. V členu 89(1) je določeno, da Skupni svet sprejme poslovnik in kodeks ravnanja v skladu z delom III Sporazuma glede izogibanja sporom in njihovega reševanja. V členu 102 Sporazuma je določeno, da Skupni svet sprejema odločitve s soglasjem in da so te odločitve zavezujoče za pogodbenice. 2.3.Predvideni akt Skupnega sveta

Skupni svet naj bi na prvem srečanju sprejel odločitvi glede sprejetja Poslovnika za izogibanje sporom in njihovo reševanje ter Kodeksa ravnanja za arbitre in mediatorje (v nadaljnjem besedilu: predvideni akt). S predvidenim aktom naj bi se vzpostavil operativni okvir za določbe iz dela III Sporazuma glede izogibanja sporom in njihovega reševanja. 3.Stališče, ki se zastopa v imenu Unije Ta predlog sklepa Sveta določa stališče, ki se v imenu Unije zastopa v Skupnem svetu, ustanovljenem na podlagi sporazuma med EU in državami SADC, ki izvajajo SGP, v povezavi s sprejetjem Poslovnika za izogibanje sporom in njihovo reševanje ter Kodeksa ravnanja za arbitre in mediatorje. Pogodbenici Sporazuma sta se strinjali glede osnutkov odločitev ter da bi ju bilo treba od upoštevanju postopkov odločanja EU sprejeti na prvem srečanju Skupnega sveta, ki je predvideno v prvi polovici leta 2019. Vsebina priloženega poslovnika in kodeksa ravnanja je zelo podobna vsebini drugih sporazumov o gospodarskem partnerstvu ali drugih trgovinskih sporazumov. Ti odločitvi sta ključni za operativnost določb iz dela III Sporazuma o izogibanju sporom in njihovem reševanju ter posledično za zagotavljanje nemotenega izvajanja Sporazuma. 4.Pravna podlaga 4.1.Postopkovna pravna podlaga 4.1.1.Načela V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vplivajo na vsebino ureditve, ki jo sprejme zakonodajalec Unije“. 4.1.2.Uporaba v obravnavanem primeru Skupni svet je organ, ustanovljen s sporazumom, tj. Sporazumom o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani. Akt, k sprejetju katerega se poziva Skupni svet, je akt s pravnim učinkom. Predvideni akt bo v skladu s členom 102 Sporazuma zavezujoč v mednarodnem pravu. Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU. 4.2.Materialna pravna podlaga 4.2.1.Načela Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov prepoznaven kot glavni, drugi pa kot postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.

4.2.2.Uporaba v obravnavanem primeru Glavni cilj in vsebina predvidenega akta se nanašata na skupno trgovinsko politiko. Materialna pravna podlaga za predlagani sklep je torej člen 207 PDEU. 4.3.Sklep Pravna podlaga za predlagani sklep bi moral biti člen 207 PDEU v povezavi s členom 218(9) PDEU. 2018/0377 (NLE) Predlog SKLEP SVETA o stališču, ki se v imenu Evropske unije zastopa v Skupnem svetu, ustanovljenem na podlagi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani, v povezavi s sprejetjem Poslovnika za izogibanje sporom in njihovo reševanje ter Kodeksa ravnanja za arbitre in mediatorje SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1)Sporazum o gospodarskem partnerstvu med Evropsko unijo in njenimi državami članicami na eni strani ter državami SADC (Južnoafriška razvojna skupnost), ki izvajajo SGP, na drugi strani so Evropska unija in njene države članice podpisale 10. junija 2016 (v nadaljnjem besedilu: Sporazum). Od 10. oktobra 2016 se začasno uporablja med Evropsko unijo in njenimi državami članicami na eni strani ter Bocvano, Lesotom, Namibijo, Esvatinijem in Južno Afriko na drugi strani, od 4. februarja 2018 pa med Evropsko unijo in njenimi državami članicami na eni strani ter Mozambikom na drugi strani. (2)V skladu s členom 102(1) Sporazuma lahko Skupni svet odloča v zvezi z vsemi vprašanji, ki jih zajema Sporazum. V členu 89(1) je določeno, da Skupni svet sprejme poslovnik in kodeks ravnanja v skladu z delom III Sporazuma glede izogibanja sporom in njihovega reševanja. (3)Skupni svet naj bi na prvem srečanju sprejel odločitvi v zvezi s Poslovnikom za izogibanje sporom in njihovo reševanje ter Kodeksom ravnanja za arbitre in mediatorje. (4)Primerno je določiti stališče, ki naj se v imenu Unije zastopa v Skupnem svetu, saj bo predvideni sklep za Unijo zavezujoč. (5)Sprejetje poslovnika in kodeksa ravnanja je določeno v delu III Sporazuma – SPREJEL NASLEDNJI SKLEP: Člen 1